શનિવારના રોજ બિહારની રાજનીતિમાં એક મોટો વળાંક આવ્યો હતો. ઘાસ ચારા કૌભાંડામાં બિરાહના પૂર્વ મુખ્યમંત્રી લાલુ પ્રસાદ યાદવને કોર્ટે દોષિ જાહેર કરતા તેમને રાંચીની બિરસા મુંડા જેલમાં રાખવામાં આવ્યા હતા. અત્યાર સુધી મોટી ઈમારતોમાં રહેવા ટેવાયેલા લાલુ યાદવને શનિવારની રાત જેલમાં રહેવાનો વારો આવ્યો હતો. મળતી માહિતી અનુસાર લાલુ પ્રસાદ યાદવ આખી રાત બેચન રહ્યા હતા અને સરખી ઊંઘ પણ કરી ન હતી. સવારે તેમને બિસ્કીટ અને ચા આપવામાં આવી હતી. જ્યારે જમવામાં તેમને જેલમાં ઉગતા શાકભાજી અને રોટલી આપવામાં આવશે.